Tóth Anna Bodza

# Az őskor és az ókori Kelet

Az őskor fogalma

A történelemnek az a kora (népenként, tájakként más), ahol még nem jelenik meg az írás.

Az őskor korszakolása

Az őskor első korszaka a paleolitikum, azaz őskőkor, vagy pattintott kőkorszak, ami Kr. e. 3 millió – 12 ezerig tartott. Az ősrégészek kutatásai szerint az emberiség Afrikából származik. A Homo genus fejlődése eljutott a Homo sapiensig. Zsákmányoló életmód volt rájuk jellemző és anyajogú társadalomban, matriachátusban éltek.


A második korszak, a neolitikum Keleten Kr. e. 10 000 – Kr. e. 4000-ig tartott. Ekkor történt a ,,neolit forradalom”, tehát beindult a (élelmiszer) termelés. Elkezdtek növényeket termeszteni és állatokat tenyészteni. Megjelent a domesztikáció, azaz a háziasítás. Az első háziasított állatok közé tartozott a ló, a csirke és a kutya, amit kezdetben szintén elfogyasztottak. A neolitikumra jellemző termékenységkultusz összefügg a termeléssel. Leghíresebb szobor a fennmaradtak közül (Venus von Willendorf, willendorfi Venusz) egy telt, állapotos nőt ábrázol, és ma a Bécsi Természetrajzi Múzeumban található. A matriachátust A termékenységnek köszönhető népességrobbanás és a földművelés következtében letelepedtek az emberek. Megjelentek az első települések a termékeny félhold területén. Ehhez a területhez tarozott Palesztina és Mezopotámia, majd később csatlakozott Egyiptom is. A folyók közelsége és a sok csapadék tette termékennyé ezeket a területeket.



Venus von Willendorf


Az őskor relatív kronológiája

|  |  |  |  |  |
| --- | --- | --- | --- | --- |
| Rézkor |  | Bronzkor |  | Vaskor |



|  |  |  |
| --- | --- | --- |
| Kr. e. 4. évezred  cuprum = réz = Cu  tehát Ciprus, mert ott sok rezet találtak | Kr. e. 3. évezred  bronz: ötvözet, de ellenállóbb, mint a réz, ezért jobb fegyvernek | Kr. e. 2. évezred  a vasat a hettiták fedezték fel (a Bibliában is benne van) – kádesi csata (az egyiptomiak ellen) |

hettita vasfegyverek



Jerikó

Jerikó, a mai Izrael területén található Ciszjordánia már a Kr. e. 8. évezredtől település, a Jordán völgyében. Kereskedelmileg és halászatilag is jelentős volt. Pálmafák gazdagon tenyésztek itt az ókorban, ezért a ,,pálmák városa” néven is emlegették. Az 1909-ben végzett ásatások e helyen egy, a Kr. e. 4–3. évezredben is létezett település nyomait mutatják. Ezt az erődítményt foglalta el Józsué a nevét viselő könyvben leírt módon, majd leromboltatta. Jézus korában az oázis vidékének datolya és balzsam termése híres. (Ma vallásilag zsidó a többség. 1965-ben megszállták az arabok, és 2005 óta palesztin igazgatás alatt áll.)



Catal Hüyük

A mai Törökország területén található település a Kr. e. 6. évezredtől lakott. Lakosai a házak tetején közlekedtek, ezért gyakori volt a kéz- és lábtörés.



Trója

Trója manapság egy tell, azaz települések egymásra rétegződő maradványaiból képződő domb, egész pontosan a Hiszarlik-domb. Heinrich Schliemann (1822–1890) egy gazdag német kereskedő, aki feltárta, de kevés régészeti érzékkel rendelkezett. Felesége Sophia Schliemann, akinek odaajándékozta ,,Priamosz kincseit”. Azonban ezek a kincsek valójában korábbiak voltak, mint Priamosz kora. Trója a 19. században az Oszmán Birodalomhoz tartozott, ezért ezeket a kincseket onnan csempészték ki a németek. A második világháború idején, 1945-ben ellopták Berlinből a Vörös Hadsereg katonái és a mai napig sem adták vissza, a moszkvai Puskin Múzeumban őrzik őket.

Sophia Schliemann ,,Priamosz kincseivel”



Az ókori Kelet

Az ókori Kelettel kapcsolatos régészeti feltárások 1798-tól kezdődtek, amikor Napóleon Egyiptomban járt. Ez idő előtt csupán a görög-római és zsidó-keresztény kultúrákat tartották fontosnak. Az őskor után végre vannak írásos források is.

40 térkép, amely elmagyarázza az ókori Közel-Keletet:

<https://www.vox.com/a/maps-explain-the-middle-east>

A videó az ókori Közel-Kelet területének hovatartozása, a birodalmak (civilizációk) alakulását mutatja be:

https://www.youtube.com/watch?v=4TXzW4nF7fU

A közel-keleti civilizáció ikerbölcsői: a Tigris és az Eufrátesz mentén kialakult Mezopotámia és a Nílus-menti Egyiptom. A folyók völgyei, partjai lehetővé tették az öntözéses földművelést.

Mezopotámia

Hérodotosz

Mezopotámia görögül folyóközt jelent, Hérodotosz, a ,,történelemírás atyja” feldolgozta a görög-perzsa háborúk történetét, így nevezte el. Elő­ször I. Sarrukin egyesítette Kr. e. 2300 körül, Agade állam uralkodója, így létrehozva az Akkád Birodalmat. Ma Szíria keleti része és Irak egésze fekszik ezen a területen. A 19. században kezdődtek meg a feltárások, amikor mindez az Oszmán Birodalom része volt, de európai régészek kutatták és megvesztegetéssel elvittek számos műtárgyat, például a babiloni Is­tár-kaput (ma: Berlin, Pergamon Múze­um) és a Hammurápi-sztélét (ma: Louv­re, Párizs).

Hammurápi sztéléjét az alábbi linken alaposan meg lehet vizsgálni online: <https://collections.louvre.fr/en/ark:/53355/cl010174436>



Az Istár-kapu történetéről és a múzeumba kerüléséről ez a német nyelvű videó árul el sokat: <https://youtu.be/xMJYTJ2tJUQ>

*Istár-kapu*

A képen térkép látható

Automatikusan generált leírásMezopotámia területe először (Kr. e 4-3. évezred) a sumerekhez tartozott. Híres városát, Urt (Tell el-Muquayar) Leonard Woolley tárta fel az 1920-as években. Urból vándorolt el Ábrahám, a zsidóság ősatyja, ez a zsidóság keleti eredetének története. A sumer nyelvnek sem ókori, sem ma használt rokona sincs, a nép eredete is ismeretlen. Írásuk ékírás. Először szóírás, majd képírás, végül szótagírás lett belőle, de a betűírásig sosem jutottak el. Agyagba, faragott fával, kezdetben a jobb felső sarokból lefelé, később a jobb felső sarokból vízszintesen írtak. Öntözéses földművelést végeztek, és megjelent az állam, tehát az egy területen élő lakosságot összefogó szervezet, ami az ősembereknél még nem volt. Ezzel együtt elkezdődött a társadalmi rétegződés. Vallásuk politeista volt, több istenben hittek, városállamonként saját isteneik voltak. A sumerok iskolája a ,,tábla háza”, amiről egy óbabiloni geometriai gyakorlótábla állít emléket, kb. Kr. e. 1800-ból, és amit ma a British Múzeumban őriznek. A fő tanítási elv az erőszak, a verés volt. A 60-as számrendszer, a kerék, a csillagászat (a folyók áradásának megállapítása), a jóslás, az, hogy a kör 360 fokú, hogy 12 óra egy fél nap, hogy egy év 12 hónapból áll, mind a sumeroktól (a hellenizmus közvetítésével) öröklődött ránk.

A képen régi, fogaskerék látható

Automatikusan generált leírásA sumerokat az akkádok, majd az Óbabiloni Birodalom követte, ami Kr. e. 2000-től Kr. e. 1500-ig állt fent. A Hammurápi-sztélé (faragott törvényoszlop) ebben az időben készült, törvényeit körülbelül ebben az időben alkalmazták. Ma Párizsban, a Louvre-ban van, és a tetején lévő dombormű két alakot ábrázol: Hammurápi Samas, az igazság és a Nap istene előtt áll, aki ül, de a méretük nagyjából azonos. Hammurápi a Kr. e. 18. században élő király volt. Korát fejlett jogélet, és az előkelők védelme jellemezte. Sztéléjének tartalma a kor társadalmi viszonyainak és jogéletének legfontosabb forrása. Kiolvashatóak belőle a vétkek és a bűnök, a társadalmi rétegek, a család, a gazdaság és a szankciók. A társadalmi rétegekre (előkelők, szabad emberek, félszabad emberek, félrabszolgák, rabszolgák) más-más büntetések vonatkoztak. A társadalom patriarchális (apajogú) berendezkedésű volt, szélsőséges szerep­felértékelés és monogámia jellemezte. Adósrabszolgaság esetén az apa eladhatta gyermekeit és feleségét három évre. Öntözéses földművelést alkalmaztak, a gát használata is elkezdődött. Templomgazdaságuk volt, állataik leginkább az ökör, a juh és a disznó voltak. Fizetőeszközük a mina ezüst, ami nem érmét, hanem tömeg gabonát jelentett. Bíróságot működtettek és a talio-elvet alkalmazták, tehát egy társadalmi rétegen belüli elkövetők és elszenvedők esetén a bűn a büntetéssel azonos formájú (a Biblia megfogalmazásával élve: ,,szemet szemért, fogat fogért”).

Hammurápi és Samas isten

Az Asszír Birodalom (Kr. e 1000–600) eredeti törzsterülete a sumeroktól északabbra helyezkedett el, jelképe az ötlábú, szárnyas, emberfejű bika. Hódító birodalom lévén magáévá tette a Közel-Keletet (Mezopotámia, Fönícia, Palesztina és Egyiptom). Legnagyobb kiterjedését a Kr. e. 7. században érte el. Fővárosa a Tigris folyó partján fekvő Ninive volt. Társadalma katonai jellegét bizonyítja az állandó hadsereg, a harci lovak, a vasfegyverek, az új harci szekér, és az ostromgép. A történelemben először fordult elő, hogy a munkaerő hiányában deportáltak más népeket. Kr. e. 772-ben elfoglalták Izraelt (főváros: Szamária), kegyetlen elrettentés jellemezte őket. Egy fontos történeti forrás a dombormű Assur-bán-apli ninivei palotájában (ma: British Múzeum, London), ami a Kr. e. 653-i Ulaj (folyó) menti csatát örökíti meg. Beigazolja az asszírokra jellemző kegyetlenséget, erőszakot: a király pihenve étkezik, hozzá egy egészen közeli fáról pedig a csatában legyőzött harcos levágott feje lóg.

A képen építőanyag, épület, kő látható

Automatikusan generált leírás

A képen szöveg látható

Automatikusan generált leírásA képen szöveg, fű, kültéri látható

Automatikusan generált leírásAssur-bán-apli a Kr. e. 7. században (Kr. e. 668–627) élt, ő volt az utolsó nagy asszír király. Tudós volt, megtanult sumerül és akkádul, reciprokszámolásokat végzett, és megalapította a ninivei könyvtárat, ami 22 000 agyagtáblát tartalmazott. Egy dombormű oroszlánvadászat közben is ábrázolja őt. Asszír védjegy a hosszú, ikonikus szakáll, ami az ókori keleti népek jellemzője, majd a zsidók is átvették. Az asszír művészet is erőszakkal teli: Agatha Christie, a híres krimiíró feltárt Nimrúdból egy fekete fiút széttépő oroszlánt ábrázoló faragványt. Az Asszír Birodalom neve tovább él Szíria nevében, bár területileg inkább a mai Irakot jelentette. Az asszír telleket Sir Austin Henry Layard (1817–1894), brit régész kezdte feltárni.

Assur-bán-apli oroszlánvadászat közben

Beszélgetés Kerekes Miklós asszirológussal:

<https://ujkor.hu/content/a-mitikus-kozel-kelet-az-okori-ismert-vilag-kozepe>

Az Újbabiloni Birodalom legyőzte az asszírokat és átvette a szerepüket, hatalma Kr. e. 625-től Kr. e. 538-ig tartott. Ekkor történt a zsidók babiloni fogsága. II. Nabu-kudurri-uszur (biblia nevén: Nabukodonozor) elfoglalta Jeruzsálemet Kr. e. 587-ben, deportálta a lakosait, majd Kr. e. 538-ban II. Kürosz, az újbabiloniakat legyőző perzsa uralkodó rendelete alapján elengedték őket. Az Újbabiloni Birodalom bukása Bél-sár-uszurhoz, a bibliai Baltazárhoz (Bélsazár) köthető. ,,Mene, tekel ufarszin.”Ez a titokzatos írás jelent meg hirtelen annak a csarnoknak a falán, amelyben Bél-sár-uszur nagy tivornyát rendezett, amelyben a jeruzsálemi templom szent edényeiből ittak. A király nem tudta értelmezni, ezért az egyik zsidó fogollyal, Dániel prófétával fordíttatta le: ,,Megszámláltattál és híjával találtattál, darabokra szaggattatol.” Az üzenet lényege, hogy megdől az Újbabiloni Birodalom. Bánffy Miklós ezzel párhuzamot vonva írta meg a 20. században megjelenő trilógiáját (Erdélyi történet) a fenti három címmel.

Agatha Christie által feltárt asszír művészeti alkotás

Az ókori Egyiptom

Az ókori Egyiptomot a görög történetíró, Hérodotosz a Nílus ajándékának nevezte. A Nílus folyó mentén kb. 3 km szélességben terjedt ki. Művészetében fő elvek: a legjellemzőbb nézetek elve és az idealizált ábrázolás. Írásuk hieroglif írás, ami szent vésetet jelent. Először kőbe vésték bele, majd papirusszal írták festékkel. Ez az első és legbonyolultabb írás. A papi írás a hieratikus, a démotikus pedig a népi írás. A hieroglifákat 1822-ben fejtette meg a rosette-i kőről Jean-François Champollion, francia klasszika-filológus, az egyiptológia tudományának megalapítója. Ez nem az eredeti kő volt, hanem egy gipszmásolat. A kiindulási pont az volt, hogy a kövön Ptolemaiosz neve mindenhol (egyiptomi hieroglifák, démotikus írás, görög) be volt karikázva.

Jean-François Champollion

3D-s bemutatása a rosette-i kőnek:

https://www.mozaweb.hu/Extra-3D\_modell-Rosette\_i\_ko-271436

Uralkodóik a fáraók voltak, akiket az istenek leszármazottjainak tekintettek. Piramisokba (egyiptomiul: fölemelkedés) temetkeztek, halottjaikat mumifikálták. Az ókori egyiptomi vallás politeista volt, illetve többgyökerű hitrendszer is. A helyi, állami és népi istenek összessége, az állatkultusz és az antropomorf istenek találkozása. A főisten Amon-Ré, a mumifikálás istene a sakálfejű Anubisz volt. Az írnokok, a tudás és a bölcsesség istene Thot, a tehénfejű Hathor pedig a szépség és a szerelem istennője volt. Homérosz egyik eposzában, az Iliászban az egyik epitheton ornans, a ,,tehénszemű Héra” ezzel összefüggésben számított bóknak. Mindezek mellett Ízisz és Ozirisz (a hálál istene, akinek 14 darabját a Nílusba szórták) is lényeges istenségeknek számítottak.

A következő infografika segítségével remekül átlátható az egyiptomi istenek kiléte és funkciója (ettől még bonyolultabb, sokrétűbb volt az istenségek rendszere): https://www.dailyinfographic.com/guide-ancient-egyptian-gods

Ehnaton fáraó nevének jelentése: ,,Akire Aton rátekint”. A Kr. e. 14. században uralkodott, a XVIII. dinasztia tagja volt. Fő felesé­géről, Nofertitiről, a berlini Ägyiptisches Museumban őriznek egy gyönyörű mellszobrot. Ehnaton hozta létre az Amarna-reformot, ami egy átfogó vallási-kulturális reform volt, amely során bevezet­te a napkoronggal fémjelzett Atont dicsőítő istentiszteletet. Új fővárost alapított, Ahet-Atont (Aton fényhegye), az a Tell el-Amarna. A hagyományos egyiptomi többistenhitet felváltó Aton-kultuszt az egyiptológusok szoláris monolatrizmusnak, heno­teizmusnak, vagy kvázi monoteizmusnak, egyistenhitnek tartják. Aj fáraó sírjánánál olvasható az erdeti naphimnusz. Aj fáraó Ehnaton utódja, még a szoláris monotarizmus híve volt. Ez a vallásosan a Napot dicsőítő vers nem azonos a középkori, Assisi Szent Ferenc által írt naphimnusszal. Arról szól, hogy minden Aton istentől ered: tőle származik a fény, a meleg és az élet. A fáraó a közvetítő az egyiptomiak és az istenség között. A zsidók ez a mű alapján írták katolikus számozás szerint a 103. zsoltárt, ami a protestáns számozás szerint a 104. Ehnaton Nofertititől született lánya, Anheszenpaaton testvéréhez (akinek csupán anyja volt más), Tutanhamonhoz ment feleségül. Ehnaton egyik utódja Tutanhamon lett, akinek sírja még az Amarna-reform ízlését tükrözi. Howard Carter tárta fel 1922-ben, a Királyok Völgyében. Nem csak Tutanhamon, hanem a két koraszülött kislá­nyának múmiái is itt feküdtek. Ez a sír volt az egyetlen kirabolatlan fáraósír. 17-19 évesen halt meg és kb. 180 cm magas volt. A családi vonás és a vérfertőzés következtében több betegsége is volt, például nyújtott koponya, farkastorok, dongaláb. Az akkori művészetre korábban sohasem látott naturalizmus, túlzó realizmus, és egyszerű hétköznapi jelenetek ábrázolása jellemző. Ehnaton halála után a műemlékeit elbontották vagy elrejtették, szobrait megsemmisítették – hasonlóképpen, mint ahogyan ő csinálta elődeivel – és a nevét törölték a királyi listáról, bár uralkodásának végén máig fennmaradt szobor (Látnokfej, Berlin) készült róla. A hagyományos politeizmus fokozatosan helyreállt.

Forrástani alapelv miatt lényegesek II. Ramszesz fáraó (Kr. e. 13. század eleje, múmiája: Kairó, Egyiptom) feliratai a kádesi csatáról, amiben az egyiptomiak a hettiták ellen harcoltak. II. Ramszesz hősként állítja be saját magát, és eldicsekszik vele, hogy a hettita hadsereget legyőzte az egyiptomi sereg. Olyan eszközökről is beszámol, mint a harci kocsi és a páncél. A 20. század első felében a hattuszaszi levéltárban hettita szövegeket találtak, amik hettita győzelmet írnak. Ekkor derült ki, hogy a mindaddig történelmileg hűnek hitt II. Ramszesz-sztélé egész szövege valótlan.

Ez az angol nyelvű, szemléletes videó a kádesi csatát dolgozza fel: <https://www.youtube.com/watch?v=9b_Ab9GGb6g>

Szintén ehhez kapcsolódik két, latin nyelven megfogalmazott forráskritika:

1. *Cui prodest? Cui bono? (Kinek használ? Kinek jó?)*
2. *Unus testis nullus testis. (Egy tanú nem tanú.)*

A képen szöveg, ízeltlábúak, gerinctelen, homár látható

Automatikusan generált leírásEgy kevésbé ismert, de annál többet mondó történeti forrás Naht csillagász thébai sírja. Egyik festménye hangszereket ábrázol: szisztrumot, azaz jellegzetes rázható csengőt, hárfaszerűségeket és fúvós hangszereket. Az újkori komolyzenében is rendkívüli szerepet játszik Egyiptom: Mozart a Varázsfuvolában, Verdi az Aidában, Händel pedig Izrael Egyiptomban című művében örökíti meg.


Az ókori egyiptomiak a 10-es számrendszerben gondolkodtak, öntözéses földművelést végeztek, és a csillagászati tudásuk segítségével előre jelezték a Nílus áradását. A napévet 365 naposnak tekintették. Egy igen különleges papirusz, az Ebers-papirusz kihagyhatatlan. 42 méter hosszú, orvosi felírások feljegyzéseket tartalmaz. Írnak benne gyógyfüvekről, a mumifikálásról, a sok boncolás eredményeképpen pedig az emberi vérkeringés központját is felfedezték, a szívet, aminek formáját a krokodil szívének mintájára határozták meg. Ezt a papiruszt 1873-ban publikálta egy német tudós. Hieratikus írással van írva és (nád szerű) papiruszsásból készült.

Részlet Naht csillagász sírjából

Alsó- és Felső-Egyiptomot Kr. e. 3000-ben egyesítette Ménész. A késői kort (Kr. e. 1. évezred) az asszír (Kr. e. 7. század), majd a perzsa (Kr. e. 6. század) követte. A Kr. e. 4. században a Makedóniából származó Nagy Sándor foglalja el, aki az egész akkor ismert világot egyesítette: Egyiptomtól Indiáig. A Kr. e. 3. századtól a Kr. e. 1. századig hellenisztikus Egyiptomot a Ptolemaioszok uralták, a központja pedig Alexandria volt. Az utolsó nagy fáraónak Kleopátrát tekintjük. Az ókori Egyiptomnak Kr. e. 30-ban lett vége, amikor Augustus császárnak köszönhetően a Római Birodalom egyik provinciájává vált.

A középkorban az a meggyőződés alakult ki, hogy az ókori egyiptomiak utódai a cigányok (vö. gipsy). Ezért hívták őket a fáraó népének (,,popolus pharaonis”). Ámbár a cigánynak, vagy romának hívott nép valójában indiai származású.

Fönícia

Az ókori Főnícia a mai Libanon és Szíria területén, a Földközi-tenger és a Libanoni-hágó között feküdt. Népe sémi nép. Kr. e. 12–8. századig függetlenek, előtte az egyiptomiak és a hettiták uralták a területet, utána az újbabiloniak, majd a perzsák és végül Nagy Sándor foglalta el. Városai gazdag kereskedővárosok, ezek közül a legnagyobb, legfontosabb Büblosz (a Biblia neve ebből származik). Olyan kereskedőtelepeket hoztak létre (a hagyomány szerint), mint Karthágó (Kr. e. 814), Málta, Szicília, Észak-Afrika, Gibraltár. A föníciaiak voltak a tenger fuvarosai a Földközi-tenger déli és keleti részén. Emellett különösen jó kézművesek voltak, híresek voltak az üveg előállításáról és használatáról. 10 000 csigából (tüskés bíbor­csiga vagy bíbortetű) 1 gramm antikbíbort készítettek. Ma ez az anyag a murexid. Kr. e. 1100 körül Bübloszban kialakul a betűírásos ABC, ami 22 mással­hangzót foglalt magába. Ez az ABC az alapja a mai zsidó és arab ABC-nek, ugyanis ezekben sincs magánhangzó. Ezeket a görögök toldották hozzá, a latinok pedig ezt vették át. A főníciai írás sorvezetése balról jobbra működött, ezt követte a bustrophedon (ökörfordulós) írás. Balról jobbra a Kr. e. a 6. században a görögök kezdtek el írni.

Valószínűleg a föníciaiaknál volt először gyermekáldozat, ami nem csak egy legenda. Az elsőszülötteket Moloch istennek áldozták fel. Később több nép is átvette ezt, például a Biblia is említést tesz erről a pogány szokásról.

Lüdia

Lüdia a Kr. e. 7–8. századig virágzott és az Anatóliai-félsziget nyugati részén helyezkedett el. Fővárosa Szardeisz volt. Itt készítették az első pénzérméket elektronból, ami nem azonos a kémiában az atom egyik részével, hanem az arany és az ezüst ötvözetével jelenti. Univerzális volt: Lüdia területén mindenki elfogadta. Annyit ért, amennyi a súlya. Hamisíthatatlanságáért az állam vállalt felelősséget. (Korábban cserekereskedelem, aztán kagylókat és köveket, majd veretlen nemesfémeket, végül vert nemesfémeket használtak fizetőeszköznek. Kínában a Kr. e. 7. században tárgypénzeket használtak. Lüdia utolsó uralkodója Kroiszosz (Krőzus, Kr. e. 547: Szardeisz elfoglalása) Delphoiból, a püthiától kapott jóslatot: ,,Ha átléped a Hülasz folyót, nagy birodalmat fogsz megdönteni.” Ezt úgy értelmezte, hogy a folyó túloldalán lévő Perzsa Birodalmat le fogja győzni, viszont a II. Kürosz (görög jelentése: úr) ellen folytatott hadjárat saját maga és a Lüd Birodalom pusztulását okozta.



Óperzsa Birodalom

A képen hegy, szikla, kültéri, égbolt látható

Automatikusan generált leírásAz Óperzsa Birodalom fénykora a Kr. e. 6. századtól a Kr. e. 331-ig uralta a Közel-Keletet. Kr. e. 331-ben zajlott a gaugamélai ütközet, amiben Nagy Sándor (Makedón Birodalom) legyőzte III. Dareioszt, a perzsák királyát. Területe a mai Irán. II. Kürosz a Lüd Birodalmat és az Újbabiloni Birodalmat foglalta el. II. Kambüszész Egyiptomot hódította meg. Dühöngő őrület jellemezte őt: megölte a szent Ápisz-bikáját, hogy bizonyítsa mindenekfeletti hatalmát. I. Dareiosz és I. Xerxész a Kr. e. 5. század első felében a görög-perzsa háborúk idején uralkod­tak. Xerxésztől kezdve be lett vezetve a keleti despotizmusra (despotizmus: olyan kormány­zati forma, amelyben az istenkirály korlátlan hatalommal bír) jellemző proszkünészisz, ami az istenkirály számára tett tiszteletadás, földreborulás és lábcsók. Dárius pénzverő, gazdag uralkodó volt, ebből ered a ,,Dárius kincse” kifejezés. A pénz neve dareikosz. A perzsáknál fejlett volt az infrastruktúra, így például az úthálózat és a posta. Dualista vallást gyakoroltak, ez olyan kétpólusú hitrendszer volt, ahol a világegyetemben két, egymással szembenálló erő örök harcot vív, de egyenrangúak. A jó isten Ahuramazdá, a rossz pedig Ahriman volt. Híres óperzsa pap: Zarathustra. Sok eretnekség tér vissza a dualista felfogáshoz a keresztény középkorban. (Szent Ágoston ezzel szemben kifejtette, hogy: a rossz nem önállóan létezik, csak a jó hiánya ez.) Az Óperzsa Birodalom híres felirata a behisztuni felirat, amely I. Dareioszt ábrázolja, amint legyőzi Bardiját, az ő saját ,,Koppányát”. Három – eredetileg négy, mert az arámi azóta nem olvasható – nyelven íródott: óperzsa, elámi és akkád. 1843-ban Henry Rawlinson fejtette meg ennek az epigrafikus emléknek a segítségével az ékírást. A perzsákhoz köthetőek még a ,,halhatatlanok”. Ez egy olyan elit perzsa katonai alakulat, ahol 10 000 lándzsás közül amint valaki elesett, a helyére valaki mást rögtön beosztottak.

A behisztuni felirat

Palesztina/Izrael

A képen épület, szobor, személy látható

Automatikusan generált leírásA ,,Palesztina” szó görög, és a filiszteusokra utal, akik a zsidók ellenségei voltak. Nevüket a mai palesztinok őrzik (akik a filiszteusokkal ellentétben arabok). Az ,,Izrael” zsidó szó, egy személynév: Jákob neve, a zsidó történeti ősatyáé, azaz pátriárkáé, amelynek jelentése Istennel (= El) harcoló. Az egykori Palesztina területe a tengerparton a mai Izrael, a tengertől keletre a mai Jordánia. A zsidók őseinek vallása egykor monolatria volt, a legfőbb istennek Jahvét tekintették, akit jobban tiszteltek a többi istennél. A monolatria később felerősödött és a legszigorúbb monoteizmussá vált, mert már csakis ezt az egyetlen Istent tekintették igazinak, sajátjuknak. Jahve nevét nem lehetett kimondani, csak egy évben egyszer a főpap mondhatta ki az őszi ünnepen: Jom Kippurkor (az engesztelőnapon). Ebből a szertartásból jön a bűnbak kifejezés. Az Ószövetségben két eredethagyománynak van nyoma. Az egyik a keleti, amely szerint Urból jött Ábrahám a mai Izrael területére (Kr. e. 20–16. század). Jákob 12 fia pedig a 12 zsidó törzs őse. A Kr. e. 13. században zajló nyugati eredethagyomány szerint Mózes Egyiptomból vonul ki. Ehhez kapcsolódik a húsvét kulcsfontossága. Isten és a választott (zsidó) nép között több szövetség köttetett: az első Noé személyén keresztül (jele: szivárvány), a második Ábrahámmal (jele a körülmetélés), a harmadik Mózessel (két kőtábla, Sínai-hegy). A negyedik szövetség már az Újszövetségben lett leírva. Mózest általában a két kőtáblával (erre van leírva a tízparancsolat, ami a Szentírás legfontosabb törvénycsoportja) a kezében ábrázolják. Michelangelo egyik leghíresebb szobra is ő. A Szent Jeromos által fordított Bibliában félre lett fordítva az, hogy Mózes arca fénylett, fényesség ült rajta, ezért sokszor szarvakkal a fején jelenítik meg. A tízparancsolat pontjai:

1. Uradat, Istenedet imádd, és csak neki szolgálj!
2. Isten nevét hiába ne vedd!

Michelangelo: Mózes

1. Az Úr napját szenteld meg!
2. Atyádat és anyádat tiszteld!
3. Ne ölj!
4. Ne paráználkodj!
5. Ne lopj!
6. Ne hazudj, és mások becsületében kárt ne tégy!
7. Felebarátod házastársát ne kívánd!
8. Mások tulajdonát ne kívánd!

A régi, zsidó második parancsot (Ne faragj bálványokat!) kihúzták és (a keresztények) az utolsó pontot kettészedték.

A Tórában (pentateuchus) az Ószövetség első öt könyve, Mózes öt könyve olvasható:

1. Genezis/Teremtés könyve
2. Kivonulás
3. Leviták
4. Számok
5. Második Törvénykönyv

A Talmud a Biblián kívüli teológiai iratokat tartalmazza.

A zsidók először elzárkóztak a király, a királyság ötletétől, egyetlen vezetőjüknek Jahvét tekintették. Viszont a Kr. e. 11. században a filiszteusok hadi veszélye miatt megválasztják Sault, aki elkezdte a központosítást. Dávid (Kr. e. 10. század) Saul elleni lázadásokat vezetett, majd ő lett az új király. Egyiptomi mintára hivatalnokokat alkalmazott. Dávid szerelmes lett egy férjezett nőbe, akinek a férjét csatába küldte, ahol meghalt a férfi, így a király feleségül tudta venni a nőt, ez volt az ő nagy bűne. Ezt megbánva írta meg az 50. bűnbánati zsoltárt. A harmadik király Salamon (Kr. e. 10. század) volt, akihez a kereskedelem és a diplomácia köthető, és híres volt gazdagságáról. Salamoni bölcsesség, salamoni döntés: egy újszülöttről két asszony is állította, hogy a sajátja. A királytól kértek tanácsot, aki azt gondolta, hogy próbát tesz. Azt mondta, hogy vágják ketté a gyermeket. Figyelte a reakciókat. Az egyik asszony azt felelte, hogy rendben, míg a másik azt, hogy inkább kapja meg a másik asszony. Salamon ez utóbbinak adta a babát. Később viszont ő is önkényúr, despota uralkodó lett. Megalapította a templomot, amelyben a Frigyládát tartották.

A kettészakadáskor délen Dávid utódai (2 törzs) uralták Júdát, ami az asszírok adófizetőjévé vált. Kiegyeztek a prófétamozgalommal és megerősödött a Messiás-gondolat. Kr. e. 587-ben Nabu-kudurri-uszur foglalta el a trónt. Északon Izrael (10 törzs) új fővárosává Szamária vált. Az első nagy próféta Illés volt. A próféták bűnbánatra és megtérésre szólítanak fel.

Kr. e. 587-ben (a babiloni fogság kezdete, az újbabiloni hódítás ideje) elpusztult és eltűnt a templom. Kr. e. 538-ban engedik haza a zsidókat a fogságból, akik újraépítik, de Kr. u. 70-ben másodjára Titus császár csapatai rombolták le a templomot a Kr. u. 1. században. A Kr. u. 2. században Hadrianus kitiltja Jeruzsálemből a zsidókat. Templomuk újra sohasem lett, a zsinagógák csupán imahelyek, a salamoni templom ,,utánzatai”. Az egykori templom egyet­len fönnmaradt fala ma a Siratófal.

Lehetőség egy virtuális sétára a Siratófalnál:

<https://www.teologiablog.hu/virtualis-seta-siratofal/>

Itt van az arabok szent helye is, a Sziklamecset. A zsidóságból fejlődött ki a kereszténység, a zsidó részletek, jellemzők ebben is jelen vannak. A katolikus oltár elrendezése a menóra felépítéséből, a zsidó hét ágú gyertyatartó felépítéséből jött létre 3-3 gyertya között a szentségházzal.

A diaszpóra fogalom (a Palesztinán kívüli zsidó települések, szórvány) Kr. u. 70-ben jött létre, amikor a rómaiak kitiltják Palesztina területéről a zsidókat. Herzl Tivadar (magyar zsidó, 1900 körül) kitalálta a cionizmust, ami egy olyan zsidó nemzeti eszme, amelynek fő célja a zsidó állam eredeti helyén való újraindítása. Palesztinában akkor már ott voltak a palesztinok és az arabok, ami 1919-től brit terület volt.